Takaddama kan sallamar likitoci a Najeriya | Siyasa | DW | 15.08.2014
Takaddama kan sallamar likitoci a Najeriya
Likitoci da sauran jama'a a Najeriya na cigaba da maida martani kan matakin gwamnatin kasar na dakatar da shirin nan na kwarewa da likitoci dubu sha shidda ke yi a kasar.
Kwana guda bayan bayyana matsayin da gwamnatin Najeriya ta dauka na soke shirin baiwa likitoci horo don zamowa kwararru, 'ya'yan uwar kungiyar likitocin kasar sun gudanar da zanga-zangar nunin goyon baya ga 'yan uwansu dubu sha shidda da wannan mataki ya shafa.
Kungiyar likitocin da dama ta ke yajin aiki dai ta ce ba za ta koma bakin aiki ba har sai shugaban kasar ya sauya matsayi dangane da wannan lamari da suka ce zai taimaka wajen sake durkusar da harkoki na samar da lafiya a kasar kuma hakan na nufin kawo karshe na kokarin samar da kwararrun likitoci inji shugaban kungiyar Dakta Lawrence Kayode Obembe.
Da dama dai na ganin baiken matakin da gwmantin ta dauka a wannan lokaci da cutar Ebola ke cigaba da yin baraza a kasar, wannan ne ma ya sa shugaban kungiyar likitocin Najeriyar da ke neman kwarewa Dakta Jibril Abdullahi ke ganin gwamnatin ba da gaske ta ke ba duba da yadda ta tinkari lamarin musamman ma idan aka dube shi ta fuskar kayan aiki.
To sai dai gwamnatin kasar ta musanta wannan zargi da ake mata na nuna halin ko in kula da batun shawo kan bazuwar cutar Ebola a kasar inda ta ke cewa a tsaye ta ke kan kafafunta wajen ganin ba a fuskanci wata matsala ba kazalika ta ce dakatar da shirin baiwa likitocin horo da ta yi, ta yi shi ne da zuciya daya don ganin ta gyatta tsari na harkokin kiwon lafiya a Najeriya.
Mawallafi: Ubale Musa
Edita: Ahmed Salisu
Martani kan dakatar da shirin kwarewar likitoci a Najeriya
Kwanan wata 15.08.2014
Rahotanni masu dangantaka Ebola, Jonathan
Muhimman kalmomi Jonathan, likitoci, lafiya, Ebola
Permalink https://p.dw.com/p/1CvYX
Aljeriya: Likitoci sun shirya gangamin adawa 18.03.2019
Kungiyar likitocin masu zaman kansu ta (CAMRA) ta yi wannan shela a wannan Litinin. Ta kuma yi kira ga dalibai da ke koyon aikin likita a kasar su bi sahun jami'an lafiyar.
Abincin da mai ciwo suga ya kamata ya ci 22.03.2019
Masana kiwon lafiya sun bada shawara kan nau'in abinci da mai ciwon suga ya kamata ya ci domin kiyaye lafiyarsa da kuma kare kansa daa kamuwa da wasu cutattuka.
Ebola: Jamus da wasu kasashen za su taimaka 24.02.2019
Kasashen Jamus da Japan da kuma Australia sun kara yawan tallafinsu ga yaki da cutar nan ta Ebola, daidai lokacin da cutar ta halaka sama da mutum 500 a Kwango.